Mógł bë wiele pisac ò brzadze wejrowsczich zéńdzeniów Verba Sacra. Kò nicht nie mdze wiedzôł tegò lepi rzec, jak mòcny wiarą òjc Adóm Sykòra: Wierzã w mòc Bòżégò Słowa. Je òno jak zôrno rzuconé w zemiã. Na zôczątkù nic nie je widzec, tej pòmalë rosce, zmieniwô sã w kłos, kùreszce dôwô brzôd. Z Ewanielëji wiémë, że jegò bòkadosc baro zależi òd zemi, na jaką pôdô. Jem dbë, że co rok na Verba Sacra przëchôdają lëdze, co mają òtemkłé serca, bë przëjic no Słowò ë temù téż ò brzôd nëch zéńdzeniów, zdrzącë dalek w przińdnotã, jem spòkójny.